Politikerezh yezh - Wikipedia

# Politikerezh yezh

### Diwar Wikipedia, an holloueziadur digor

Meur a vro o deus savet ur 'politikerezh yezh a-benn sikour pe herzhel ouzh ur yezh resis bennaket da vont war-raok er gevredigezh. Daoust ha m'emañ gwir eo bet savet seurt politikerezhioù a-hed an amzer da reiñ harp d'ur yezh ofisiel resis en ur chom hep ober mann ebet evit ar yezhoù all e oa tu da gavout eno, bremañ eus eus muioc'h-mui a vroioù gante politikerezhioù yezh ispisial evit gwareziñ ha lakaat da vont war-raok yezhoù all hag a zo en arvar da vont da get.

Er bed a-vremañ e vez komzet tost da 6.000 yezh disheñvel, met an hanter anezhi a zo en arvar da vont da get a-raok fin an 21vet kantved. Meur a faktor a c'hell levezoniñ stad an traoù, da skwer an niver a dud a ra gant ar yezh-se, he statud kevredel hag all. Pal ar politikerezhioù yezh neuze a c'hell klask pe gwelaat pe gwasaat ar faktorioù-se a-benn lakaat ar yezh da vont war-raok pe war-gil.

Meur a doare politikerezh yezh resi a zo. Setu amañ da heul perzhioù an doareoù pennañ:

## [kemmañ] Politikerezh enteuziñ

Ur politikerezh enteuziñ a zo he fal gwanaat ur yezh bihan-niver dre lakaat an dud a ra ganti da vont kentoc'h gant ar yezh pennañ. Meur a wech e vez klasket dre lakaat e pleustr seurt politikerezhioù kreñvaat unvaniezh ur Stad bennaket daoust d'an diforc'hioù a c'heller kavout enni.

Politikerezhioù yezh a seurt-mañ a vez kavet er broioù mañ, da skwer:

Afganistan - Brazil - Myanmar - Kiprenez - Timor-Lorosae - Gres - Indonezia - Iran - Irak - Pakistan - Siria - Tailand - Turkia - Vietnam

## [kemmañ] Politikerezh nann-emell

Seurt politikererezhioù yezh-mañ a leusk stad an traoù etre ar yezhoù komzet en ur vro da diorren hep lakaat ar stad d'en em vellañ. Anat eo e vez gwashaet stad ar yezh minorelaet kazi bewech ma vez lakaat e pleustr seurt politikerezhioù. Talvez a ra e gwirionez kement hag ober ez-ofisiel hep politikerezh yezh ebet.

Politikerezhioù yezh a seurt-mañ a vez kavet er broioù mañ, da skwer:

Angola - Arc'hantina - Aostralia - Aostria - Benin - Burkina Faso - Chile - Republik Demokratel ar C'hongo - Kostez an Olifant - Kuba - Republik Tchek - Dominika - Ekwador - Gabon - Gana - Alamagn - Jibraltar - Ginea -- Jamaika - Japan - Liechtenstein - Mali - Nikaragua - El Salvador - Arabia Saodiat - Senegal - ar Rouantelezh Unanet - Venezuela

## [kemmañ] Poltikerezh diazezet war statudoù lezennel disheñvel

Gant seurt politikerezhioù e vez roet ur statud lezennel ispisial d'ur yezh resis a-benn klask lakaat tud a ya ur yezh disheñvel gante da vevañ kichen-ha-kichen war ur memes takad. Peurliesañ, gant seurt politikerezhioù e vez gwarantet gwirioù yezhel ar re a ra gant ar yezh pouezusañ pe muiañ komzet keit ha ma c'hell bezañ gwarezet war an dro gwirioù yezhel a ra gant ur yezh bihan-niver, h.a.

Politikerezhioù yezh a seurt-mañ a vez kavet er broioù mañ, da skwer:

Albania - Boznia hag Herzegovina - Bulgaria - Sina - Estonia - Gwatemala - Latvia - Lituania - Makedonia - an Izelvroioù - Paragway - Kebec - Roumania - Slovakia - Sveden - Kembre

## [kemmañ] Politikerezh evit kreñvaat ur yezh ofisiel

Un doare politikerezh troet war-du an unyezhegezh a zo anezhi n'eus forzh peseurt politikerezh a seurt-mañ a glask kreñvaat plas ur yezh ofisiel. A-wechoù e vez klasket kreñvaat ur yezh vroadel, ha gwechoù all avat e vez klasket kreñvaat yezhoù trevadennel evel ar saozneg pe ar galleg dreist-holl abalamour d'ar pouez m'emaint er bed a-bezh.

Politikerezhioù yezh a seurt-mañ a vez kavet er broioù mañ, da skwer:

Albania - Aljeria - Andorra - Azerbaijan - Kalifornia - Kambodia - Kolombia - Kroatia - Ejipt - Estonia - Frañs -Gres - India - Iran - Island - Italia - Japan - Kuwait - Latvia - Lituania - Makedonia - Madagaskar - Moroko - Meksico - Moldova - Montenegro - Nepal - Peru - Roumania - Serbia - Slovakia - Somalia - Spagn - Tunizia - ouzbekistan - Vietnam - Voivodina

## [kemmañ] Politikerezhioù dre sektorioù

## [kemmañ] Politikerezh divyezhegezh pe triyezhegezh

Gant seurt politikerezhioù e vez klasket diorenn kevredigezhioù divyezhek. Meur a doare diheñvel 'zo da lakaat e pleustr seurt politikerezhioù.

### [kemmañ] Politikerezh hervez gwirioù hiniennel distag diouzh un takad resis

Gant ur politikerezh troet war-du an divyezhegezh diazezet war gwirioù hiniennel ha distag diouzh un takad resis e vez anavazet gwirioù pep hini d'ober gant n'eus forzh peseurt yezh ofisiel ne vern al lec'h m'en em gav er Stad-se.

Belarus - Burundi - Kanada - Tchad - Djibouti - Hong Kong - Iwerzhon - Kenya - Kiribati - Malta - Nauru - Zeland Nevez - Norvej - Rwanda - Samoa - Su Africa - Tanzania - Tonga - Tuvalu

### [kemmañ] Politikerezh hervez gwirioù hiniennel stag diouzh un takad resis

Gant ur politikerezh troet war-du an divyezhegezh diazezet war gwirioù hiniennel met stag ouzh un takad resis e vez anavazet gwirioù pep hini d'ober gant yezhoù resis disheñvel hervez al lec'h m'en em gav er Stad-se.

Euskadi - Katalonia - an Inizi Faroe - Finland - Galiza - Hawaii - Enez Manav - Nikaragwa - Bro-Skos - Valle d'Aosta - Bro-Gembre

### [kemmañ] Politikerezh dre takadoù

Belgia - Kameroun - Grisons - Suis

## [kemmañ] Politikerezh strategiel diazezet war al liesyezhegezh

## [kemmañ] Politikerezh etrebroadelekaat

## [kemmañ] Politikerezh yezh kemmesk

## [kemmañ] Ofisoù Yezh

Setu un nebeut liammoù da lec'hiennoù web ofisoù yezh

- Office québecois de la langue française (Ofis ar galleg Kebek)
- Ofis ar Brezhoneg
- Bwrdd yr Iaith Gymraeg (Ofis ar C'hembraeg)
- Bòrd na Gàidhlig (Ofis ar Skoseg)
- Foras na Gaeilge (Ofis an Iwerzhoneg)

## [kemmañ] Gwelet ivez:

- Yezh ofisiel

Adtapet diwar "http://br.wikipedia.org../../../p/o/l/Politikerezh_yezh.html"

Rummadoù ar bajenn: Yezhoniezh | Politikerezh

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Català
- Deutsch
- Ελληνικά
- English
- Esperanto
- Suomi
- Français
- Galego
- Lietuvių
- Nederlands
- ‪Norsk (bokmål)‬
- Svenska
- Walon